**Abukir** (arabisk: ابو قير‎, *Abu Qīr*; koptisk: ⲁⲡⲁⲕⲩⲣⲓ, *Apakyri*), tidligere også stavet *Abukir* eller *Aboukir*, er en egyptisk by ved kysten av Middelhavet, nær ruinene av oldtidsbyen Kanopos og 23 km nordøst for Alexandria med jernbanen. Den er lokalisert på Abukirhalvøya med Abukirbukten i øst.

Navn
----

Dagens navn på byen er arabisk for «Fader Kyros» som henviser til en egyptisk kristen martyr fra begynnelsen av 300-tallet e.Kr. Koptisk kristendom feirer ham og en annen martyr, Johannes, på en dato som tilsvarer 31. januar.

Historie
--------

I nærheten av landsbyen er det mange levninger av eldre bygninger fra faraoisk, gresk og romersk tid. Rundt 3 km sørøst for landsbyen er ruinene av Kanopos, den fremste havnen før opprettelsen av Alexandria. Enda litt lengre øst er den nå tørre utgrening fra Nilen til Middelhavet.

Østover så langt som til Rosettamunningen av Nilen er den romslige Abukirbukta hvor den britiske admiral Horatio Nelson den 1. august 1798 utkjempet slaget på Nilen, tidvis også upresist referert til som «slaget ved Abukirbukta». Sistnevnte er benyttet for å henvise til striden med franske styrker og osmanske tyrkere under Mustapha Pasha som ble utkjempet den 25. juli det følgende året, se slaget ved Abukir. Senere under denne krigen, den 8. mars 1801 ved begynnelsen av slaget ved Alexandria, gjorde enheter fra den britiske hæren under ledelse av Ralph Abercromby landgang i nærheten av byen, og møtte innbitt motstand på stranden fra de franske styrkene under ledelse av general Louis Friant. Slaget fortsatte ned halvøya mot Alexandria og endte ikke før 22. mars.

I byen er det en festning som ble benyttet som statsfengsel av Muhammad Ali, herre av Egypt, tidlig på 1800-tallet. Fengselet ble kjent som Liman Abukir.

I 2000 avdekket et italiensk arkeologisk gruppe levningene av britiske offiserer, sjøfolk, soldater, kvinner og barn på Nelsonøya som ligger i bukten. Det var graver fra slaget ved Nilen.

Bilder
------

* AAST i AbukirAAST i Abukir
* Den kristne kirke i AbukirDen kristne kirke i Abukir
* Interiøret i kirkenInteriøret i kirken
* El-Nahda-moskeenEl-Nahda-moskeen
* JernbanestasjonenJernbanestasjonen
* Gammelt hus i AbukirGammelt hus i Abukir
* SpsialistsykehusetSpsialistsykehuset
* Fisker ved AbukirFisker ved Abukir

Referanser
----------

1. ↑  .
2. 1 2 3 4  Griffith, Francis Llewellyn (1911): «Canopus», Chisholm, Hugh: *Encyclopædia Britannica*, **5** (11. utg), Cambridge University Press, s. 203
3. ↑  «Orthodox Holiness: Around the Church Year With St John», *Orthodox England*.
4. ↑  Connelly, Owen (2006): *Blundering to Glory: Napoleon's Military Campaigns*, 3. utg. Lanham, Maryland: Rowman & Littlefield, ISBN 978-0-7425-5317-0, s. 55–56.
5. 1 2  Farwell, Byron (2001): «Aboukir / Abukir», *The Encyclopedia of Nineteenth-century Land Warfare: An Illustrated World View*. New York: W.W. Norton, ISBN 978-0-393-04770-7, s. 3.
6. ↑  Fahmy, Khaled (2004): «Chapter 15: Towards a Social History of Modern Alexandria», Hirst, Anthony; Silk, Michael: *Alexandria, Real and Imagined*. Aldershot, England: Ashgate, ISBN 978-0-7546-3890-2, s. 281–306, s. 285.
7. ↑  Slope, Nick (17. februar 2011): «Women in Nelson's Navy: Burials on Nelson's Island», *BBC News*.
8. ↑  «Reburial for Nelson's comrades», *BBC News*. 18. april 2005.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Store Danske Encyklopædi **·** VIAF **·** GND **·** LCCN **·** BNF **·** BNF (data) **·** GeoNames
 |